CELEX: 32013R0025
Language: hu
Date: 2013-01-16 00:00:00
Title: A Bizottság 25/2013/EU rendelete ( 2013. január 16. ) az 1333/2008/EK európai parlamenti és tanácsi rendelet II. és III. mellékletének és a 231/2012/EU bizottsági rendelet mellékletének a kálium-diacetát élelmiszer-adalékanyag tekintetében történő módosításáról  EGT-vonatkozású szöveg

17.1.2013   
            
            
               HU
            
            
               Az Európai Unió Hivatalos Lapja
            
            
               L 13/1
            
         A BIZOTTSÁG 25/2013/EU RENDELETE
   (2013. január 16.)
   az 1333/2008/EK európai parlamenti és tanácsi rendelet II. és III. mellékletének és a 231/2012/EU bizottsági rendelet mellékletének a kálium-diacetát élelmiszer-adalékanyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére, 14. cikkére és 30. cikke (5) bekezdésére,
   tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben felhasználható élelmiszer-adalékanyagok uniós jegyzékét és felhasználási feltételeiket.
            
         
               (2)
            
            
               Az 1333/2008/EK rendelet III. melléklete meghatározza az élelmiszer-adalékanyagokban, élelmiszerenzimekben, élelmiszer-aromákban és tápanyagokban való használatra jóváhagyott élelmiszer-adalékanyagok uniós jegyzékét és felhasználási feltételeiket.
            
         
               (3)
            
            
               A 231/2012/EU bizottsági rendelet (3) meghatározza az 1333/2008/EK rendelet II. és III. mellékletében felsorolt élelmiszer-adalékanyagok specifikációit.
            
         
               (4)
            
            
               Az említett jegyzékek az 1331/2008/EK rendeletben említett eljárásnak megfelelően módosíthatók.
            
         
               (5)
            
            
               Az 1331/2008/EK rendelet 3. cikke (1) bekezdésének alapján az élelmiszer-adalékanyagok uniós jegyzékének naprakésszé tétele a Bizottság kezdeményezésére, vagy pedig kérelem alapján történhet.
            
         
               (6)
            
            
               A Bizottsághoz 2010. szeptember 27-én kérelem érkezett annak engedélyezése iránt, hogy a kálium-diacetát felhasználható legyen tartósítószerként, mely kérelmet a Bizottság hozzáférhetővé tette a tagállamok számára.
            
         
               (7)
            
            
               A kérelem szerint a kálium-diacetátot a mikroorganizmusok növekedését gátló anyagként használt nátrium-diacetát E 262 (ii) élelmiszer-adalékanyag alternatívájaként kívánják felhasználni. A nátrium-diacetát E 262 (ii) kálium-diacetáttal való helyettesítése hozzájárulhat az élelmiszer-bevitel útján a szervezetbe kerülő nátrium csökkentéséhez.
            
         
               (8)
            
            
               Az 1331/2008/EK rendelet 3. cikke (2) bekezdésének alapján a Bizottság kikéri a Hatóság véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve, ha a szóban forgó frissítések valószínűsíthetően nem gyakorolnak hatást az emberi egészségre. A kálium-diacetát olyan ekvimolekuláris vegyület, amely két engedélyezett élelmiszer-adalékanyagból (kálium-acetát E 261 és ecetsav E 260) áll. Az élelmiszerügyi tudományos bizottság 1990-ben különböző technológiai funkcióval rendelkező élelmiszer-adalékanyagokat értékelt. A savak, bázisok és azok sói esetében az értékeléseket a felsorolt anionokra és kationokra alapozták. Az értékelés tárgyát az ecetsav (E 260), annak sói, valamint az ammónium-, nátrium-, kálium- és kalcium-acetátok és -diacetátok képezték. A bizottság a fent említett anyagok egyikére sem állapított meg megengedhető napi bevitelt. Ez azt jelenti, hogy a kívánt technológiai hatás eléréséhez szükséges szintű felhasználásuk nem jelent veszélyt az egészségre. A kálium-diacetátnak a kálium-acetáthoz hasonló módon történő felhasználásának engedélyezése valószínűleg nem gyakorol hatást az emberi egészségre, és ezért nem szükséges kikérni a Hatóság véleményét.
            
         
               (9)
            
            
               A kálium-diacetátnak a kálium-acetátéhoz hasonló felhasználását engedélyezni kell. Ezért az 1333/2008/EK rendelet mellékleteiben az E 261 adalékanyag jelenlegi nevének, azaz a „kálium-acetátnak” a helyébe a „kálium-acetátok” kifejezésnek kell lépnie, amely mind a kálium-acetátot, mind a kálium-diacetátot magában foglalja.
            
         
               (10)
            
            
               A kálium-diacetátra vonatkozó specifikációkat fel kell venni a 231/2012/EU rendeletbe. Az említett rendelet mellékletében az E 261 (ii) számot a kálium-diacetáthoz kell rendelni, és a kálium-acetáthoz jelenleg tartozó E 261 számot E 261 (i)-re kell változtatni. Az említett átszámozásnak nincsenek következményei az 1333/2008/EK rendelet 22. és 23. cikkében meghatározott címkézési követelményekre.
            
         
               (11)
            
            
               Az 1333/2008/EK európai parlamenti és tanácsi rendelet II. mellékletének az élelmiszer-adalékanyagok uniós jegyzékének létrehozásával történő módosításáról szóló, 2011. november 11-i 1129/2011/EU bizottsági rendelet (4) átmeneti rendelkezései alapján az élelmiszerekben használható élelmiszer-adalékanyagok uniós jegyzékét és azok felhasználási feltételeit megállapító II. mellékletet 2013. június 1-jétől kell alkalmazni. Ahhoz, hogy a kálium-diacetátot már az említett időpont előtt is lehessen használni, ezen élelmiszer-adalékanyag tekintetében az alkalmazás kezdeteként egy korábbi időpontot kell megállapítani.
            
         
               (12)
            
            
               Az 1333/2008/EK és a 231/2012/EU rendeletet ezért ennek megfelelően módosítani kell.
            
         
               (13)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte azokat,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. és III. melléklete e rendelet I. mellékletének megfelelően módosul.
   2. cikk
   A 231/2012/EU rendelet melléklete e rendelet II. mellékletének megfelelően módosul.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 16-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 354., 2008.12.31., 16. o.
   
      (2)  HL L 354., 2008.12.31., 1. o.
   
      (3)  HL L 83., 2012.3.22., 1. o.
   
      (4)  HL L 295., 2011.11.12., 1. o.
   
      I. MELLÉKLET
      
                  A.
               
               
                  Az 1333/2008/EK rendelet II. melléklete a következőképpen módosul:
                  
                              1.
                           
                           
                              A B. rész 3. pontjában az E 261 adalékanyagra vonatkozó bejegyzés helyébe a következő lép:
                              
                                          „E 261
                                       
                                       
                                          Kálium-acetátok (1)
                                          
                                       
                                    
                        
                              2.
                           
                           
                              A C. részben szereplő I. csoportban az E 261 adalékanyagra vonatkozó bejegyzés helyébe a következő lép:
                              
                                          „E 261
                                       
                                       
                                          Kálium-acetátok (2)
                                          
                                       
                                       
                                          
                                             quantum satis
                                          
                                       
                                    
                        
                              3.
                           
                           
                              Az E. részben:
                              
                                          a)
                                       
                                       
                                          A 04.2.3. élelmiszer-kategóriában („Dobozos vagy üveges gyümölcs- és zöldségkonzervek”), az E 261 adalékanyagra vonatkozó bejegyzés helyébe a következő lép:
                                          
                                                      „E 261
                                                   
                                                   
                                                      Kálium-acetátok
                                                   
                                                   
                                                      
                                                         quantum satis
                                                      
                                                   
                                                   
                                                       
                                                   
                                                   
                                                      Az alkalmazás kezdete:
                                                      2013. február 6-tól.”
                                                   
                                                
                                    
                                          b)
                                       
                                       
                                          A 07.1.1. élelmiszer-kategóriában („Kizárólag a következő összetevőkből készült kenyér: búzaliszt, víz, élesztő vagy kovász, só”) az E 261 adalékanyagra vonatkozó bejegyzés helyébe a következő lép:
                                          
                                                      „E 261
                                                   
                                                   
                                                      Kálium-acetátok
                                                   
                                                   
                                                      
                                                         quantum satis
                                                      
                                                   
                                                   
                                                       
                                                   
                                                   
                                                      Az alkalmazás kezdete:
                                                      2013. február 6-tól.”
                                                   
                                                
                                    
                                          c)
                                       
                                       
                                          A 07.1.2. élelmiszer-kategóriában („Pain courant français; friss búzakenyér, fehér és félbarna kenyerek”) az E 261 adalékanyagra vonatkozó bejegyzés helyébe a következő lép:
                                          
                                                      „E 261
                                                   
                                                   
                                                      Kálium-acetátok
                                                   
                                                   
                                                      
                                                         quantum satis
                                                      
                                                   
                                                   
                                                       
                                                   
                                                   
                                                      kizárólag: friss búzakenyér, fehér és félbarna kenyerek
                                                      
                                                      Az alkalmazás kezdete:
                                                      2013. február 6-tól.”
                                                   
                                                
                                    
                                          d)
                                       
                                       
                                          A 08.1.2. élelmiszer-kategóriában („Előkészített hús, a 853/2004/EK rendeletben meghatározottak szerint”) az E 261 adalékanyagra vonatkozó bejegyzés helyébe a következő lép:
                                          
                                                      „E 261
                                                   
                                                   
                                                      Kálium-acetátok
                                                   
                                                   
                                                      
                                                         quantum satis
                                                      
                                                   
                                                   
                                                       
                                                   
                                                   
                                                      kizárólag: friss darált húsból készült előrecsomagolt készítmények
                                                      Az alkalmazás kezdete:
                                                      2013. február 6-tól.”
                                                   
                                                
                                    
                                          e)
                                       
                                       
                                          A 13.1.3. élelmiszer-kategóriában („Csecsemők és a kisgyermekek számára készült, feldolgozottgabona-alapú élelmiszerek és bébiételek a 2006/125/EK irányelvben meghatározottak szerint”) az E 261 adalékanyagra vonatkozó bejegyzés helyébe a következő lép:
                                          
                                                      „E 261
                                                   
                                                   
                                                      Kálium-acetátok
                                                   
                                                   
                                                      
                                                         quantum satis
                                                      
                                                   
                                                   
                                                       
                                                   
                                                   
                                                      kizárólag: feldolgozottgabona-alapú élelmiszerek és bébiételek, kizárólag pH-beállításhoz
                                                      Az alkalmazás kezdete:
                                                      2013. február 6-tól.”
                                                   
                                                
                                    
                        
            
                  B.
               
               
                  Az 1333/2008/EK rendelet III. melléklete a következőképpen módosul:
                  
                              a)
                           
                           
                              A 3. részben az E 261 adalékanyagra vonatkozó bejegyzés helyébe a következő lép:
                              
                                          „E 261
                                       
                                       
                                          Kálium-acetátok
                                       
                                       
                                          
                                             quantum satis
                                          
                                       
                                       
                                          
                                             quantum satis
                                          
                                       
                                       
                                          
                                             quantum satis”
                                       
                                       
                                           
                                       
                                    
                        
                              b)
                           
                           
                              Az 5. rész A. szakaszában az E 261 adalékanyagra vonatkozó bejegyzés helyébe a következő lép:
                              
                                          „E 261
                                       
                                       
                                          Kálium-acetátok
                                       
                                       
                                          
                                             quantum satis
                                          
                                       
                                       
                                          Az összes tápanyag”
                                       
                                       
                                           
                                       
                                    
                        
                              c)
                           
                           
                              A 6. rész 1. táblázatában az E 261 adalékanyagra vonatkozó bejegyzés helyébe a következő lép:
                              
                                          „E 261
                                       
                                       
                                          Kálium-acetátok”
                                       
                                    
                        
            
         (1)  Az alkalmazás kezdete: 2013. február 6-tól.”
      
         (2)  Az alkalmazás kezdete: 2013. február 6-tól.”
   
   
      II. MELLÉKLET
      A 231/2012/EU rendelet melléklete a következőképpen módosul:
      
                  a)
               
               
                  Az E 261 adalékanyagra vonatkozó bejegyzés fejlécének helyébe a következő lép:
                  
                     „E 261(i) KÁLIUM-ACETÁT”
                  
               
            
                  b)
               
               
                  Az E 261 (i) adalékanyagra vonatkozó bejegyzés után a szöveg a következő bejegyzéssel egészül ki:
                  „E 261(ii) KÁLIUM-DIACETÁT
                  
                  
                              
                                 Szinonimák
                              
                           
                           
                               
                           
                        
                              
                                 Meghatározás
                              
                           
                           
                              A kálium-diacetát a kálium-acetát és az ecetsav molekulavegyülete
                           
                        
                              EINECS
                           
                           
                              224-217-7
                           
                        
                              Kémiai név
                           
                           
                              Kálium-hidrogén-diacetát
                           
                        
                              Összeg képlet
                           
                           
                              C4H7KO4
                              
                           
                        
                              Molekulatömeg
                           
                           
                              158,2
                           
                        
                              Analitika
                           
                           
                              36–38 % szabad ecetsav és 61–64 % kálium-acetát
                           
                        
                              
                                 Leírás
                              
                           
                           
                              Fehér kristályok
                           
                        
                              
                                 Azonosítás
                              
                           
                        
                              pH
                           
                           
                              4,5–5 (10 %-os vizes oldat)
                           
                        
                              Acetátteszt
                           
                           
                              A teszten megfelel
                           
                        
                              Káliumteszt
                           
                           
                              A teszten megfelel
                           
                        
                              
                                 Tisztaság
                              
                           
                        
                              Víztartalom
                           
                           
                              Legfeljebb 1 % (Karl Fischer-módszer)
                           
                        
                              Hangyasav, formiátok és más oxidálható anyagok
                           
                           
                              Legfeljebb 1 000 mg/kg, hangyasavban kifejezve
                           
                        
                              Arzén
                           
                           
                              Legfeljebb 3 mg/kg
                           
                        
                              Ólom
                           
                           
                              Legfeljebb 2 mg/kg
                           
                        
                              Higany
                           
                           
                              Legfeljebb 1 mg/kg”